Publication: Magyar Közlöny
Issue: MK-2008-189 (Year: 2008, Number: 189)
Era: 2004-2010
Section: 9/2008. (III. 29.) OKM rendelet 1–2. §-ai alapján elnyert
Paragraph Index: 726

(1) Amennyiben a támogatási igény elnyerését követõen az igényléssel érintett intézményt a közoktatásról szóló 1993. évi LXXIX. törvény 121. § (1) bekezdésének 15. pontjában foglaltak értelmében a fenntartó átszervezi, vagy fenntartóváltás következik be, a fenntartó köteles ezt a tényt az átszervezésrõl vagy a fenntartóváltásról szóló fenntartói döntés meghozatalától számított nyolc napon belül az oktatási és kulturális miniszter, illetve az Igazgatóság felé jelezni. A bejelentési kötelezettség körében írásos formában jelezni kell azt is, hogy az elnyert támogatási összeg felhasználását az intézményátszervezésre, illetve fenntartóváltásra tekintettel hogyan tervezi megvalósítani a fenntartó. Fenntartóváltás esetében, amennyiben a jövõben önkormányzati társulás tartja fenn az intézményt, a megállapodásban megnevezett gesztor önkormányzat használhatja fel az eredetileg megítélt támogatást, amelyre a korábban az intézmény elõzõ fenntartója lett volna jogosult.

Source: https://magyarkozlony.hu/hivatalos-lapok/d32c3d07eea606bd310526eca0655b690159fcd3/dokumentumok/a31c446a4ef48c297acab793bd4b96f11e85bbe6/letoltes